钦定古今图书集成/明伦汇编/闺媛典/第316卷 > 皇清四十九 > 程宗孟妻吴氏
## 钦定古今图书集成/明伦汇编/闺媛典/第316卷 > 皇清四十九 > 程宗孟妻吴氏

按《扬州府志》：“吴氏，江都人，程宗孟妻。通《孝经》《内则》诸书。年十八，适宗孟。孟病，割股求代。及亡，二子尚幼，吴痛哭绝粒，家人劝慰之，得不死。家甚贫，手纫以给𫗴粥。严冬龟手，午夜不休。后避兵山中，虎咆哮而前，妇祝曰：‘氏身可啖，孤子不可近也’。以身翼两儿，虎逸去。病三十馀年，未尝服药。子跪请，辄曰：‘我以早见尔父为幸，服药何为？既殡，子其禄’” ，庐墓五年。郡守、学使表其墓，墓在茱萸湾